Source: http://politeia.org.ro/stiri-revista-presei/revista-presei-02-ianuarie/60588/
Timestamp: 2019-06-17 20:41:13+00:00

Document:
Revista Presei – 02 ianuarie. Limba teleormaneana la Bruxelles… | PoliteiaWorld
Home » Stiri / Revista Presei	» Revista Presei – 02 ianuarie. Limba teleormaneana la Bruxelles…
Revista Presei – 02 ianuarie. Limba teleormaneana la Bruxelles…
02/01/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 2 ianuarie! Miercuri, vremea se răcește. În vestul, centrul şi nordul ţării precum şi în zona montană, înnorările vor persista şi temporar vor mai fi precipitaţii, dar în general slabe cantitativ – local ziua şi pe arii restrânse noaptea. Va ninge, însă trecător îndeosebi în Banat şi în Crişana, precipitaţiile vor fi şi sub formă de lapoviţă şi ploaie. În restul teritoriului, cerul va fi variabil, cu înnorări în special la începutul şi spre sfârşitul intervalului în sud-est. Vântul va avea intensificări la munte, mai ales la altitudini mari, iar în prima parte a intervalului local şi temporar, dar la cote mult mai reduse şi în vest şi sud. Temperaturile maxime se vor încadra între -1 şi 7 grade, iar cele minime între -6 şi 1 grad. În Capitală, miercuri, cerul va avea înnorări în special în primele ore ale zilei şi spre sfârşitul intervalului. Vântul va sufla în general moderat ziua, apoi va slăbi treptat în intensitate. Temperatura maximă va fi de 4…5 grade, iar cea minimă de -4…-3 grade. Presiunea atmosferica va scădea la o valoare joasă, sub cea normală.
Interviu în “Le Monde” cu procurorul general Augustin Lazăr: Nu eram pregătiți pentru o asemenea presiune autocratică “Nu eram pregătiți să suportăm o astfel de presiune autocratică” – sub acest titlu-citat, “Le Monde” publică în ediția tipărită pentru 1-2 ianuarie 2019 un interviu cu procurorul general al României, Augustin Lazăr. Interviul este pe aceeași pagină 3 – cea mai citită – în care cotidianul francez a publicat are un amplu articol despre România, cu ocazia preluării președinției Consiliului Uniunii Europene.”Procurorii sunt îngrijorați de intimidările din partea Executivului, mai ales după demiterea șefei parchetului anticorupție, în iulie” – este subtitlul-explicație al articolului despre Augustin Lazăr din “Le Monde”, scrie Digi 24. Augustin Lazăr este, la rândul lui, amenințat cu destituirea de către guvern. Nimeni nu se îndoiește că această procedură este orchestrată de la distanță de Liviu Dragnea, liderul PSD, care de doi ani controlează Executivul, scrie “Le Monde”. Fără a-i numi explicit, Lazăr spune că e vorba despre aceia care “vor să disciplineze justiția pentru a reveni la anii 90, când nu era decât o justiție de fațadă pentru persoanele de rang înalt”. Procurorul general amintește că odată cu aderarea României la Uniunea Europeană, în 2007, justiția a devenit eficientă, cu sute de condamnări. “Le spun mereu colegilor mei că trebuie să ne continuăm munca și să nu cedăm”, afirmă el. Lazăr a contestat procedura de destituire în contencios administrativ. “Decizia va fi un test de rezistență pentru sistemul judiciar”, arată Lazăr, care speră să evite soarta Laurei Codruța Kovesi. De la revocarea acesteia, parchetul anticorupție, foarte popular în România, pare să fi intrat în derută. “Mulți colegi se tem”, a declarat un procuror sub acoperirea anonimatului. Cu atât mai mult cu cât Codul penal este modificat în permanență, fragilizând toate anchetele, începând cu cele care îl vizează pe Dragnea, arată “Le Monde”. Autorul articolului menționează și insistența lui Tudorel Toader de a o numi pe Adina Florea la șefia DNA, deși CSM a dat aviz negativ. Puterea își justifică ofensiva asupra justiției prin existența așa-numitelor protocoale secrete încheiate cu serviciile de informații și acuză procurorii că fac parte din “statul paralel”. “Sunt revoltat că se pot face atâția pași înapoi, când, în 2007, credeam că progresele sunt ireversibile. Nu eram pregătiți să facem față unei astfel de presiuni autocratice”, se plânge procurorul Lazăr. Integral: https://www.hotnews.ro
Mizele și pericolele din Justiție în 2019. Care e antidotul pentru contra-reforma PSD-ALDE din Justiție 2019, un an plin de mize și pericole, tocmai a început pentru Justiția din România. În acest an expiră mandatul președintei Înaltei Curți de Casație și Justiție (ICCJ) și al procurorului general al României, deci vor trebui făcute noi numiri. Deja funcția de șef al DNA este vacantă, la fel o mulțime de alte posturi din eșaloanele 2 și 3 din parchete, însă extrem de importante. Trebuie numite și conducerile Inspecției Judiciare și ale noii Secții pentru anchetarea magistraților. Pericolul vine din faptul că noile legi PSD-ALDE ale justiției – intrate în vigoare în 2018 în ciuda străzii, a președintelui țării și a opoziției parlamentare – au modificat echilibrul constituțional de checks and balances. De exemplu, conducerea ICCJ nu mai e numită ca urmare a unui control reciproc dintre CSM și șeful statului, ci doar de CSM-ul condus și dominat de judecătoarea Lia Savonea, al cărei soț avocat a fost coleg de cabinet cu senatorul PSD condamnat pentru corupție Cătălin Voicu, cea care a cerut revocarea șefei ICCJ și a cărei majoritate s-a răstit chiar la ambasadorul SUA, Hans Klemm. Din fericire, există un antidot la contra-reforma din Justiție a PSD-ALDE. Magistrați curajoși și implicați în apărarea statului de drept, precum cei din Forumul Judecătorilor din România, au solicitat instanțelor să sesizeze Curtea de Justiție a Uniunii Europene (CJUE) cu privire la faptul că actuala conducere a României, stat membru UE, nu mai vrea să respecte valorile clubului la care a cerut să adere și nu pune în aplicare recomandările Comisiei Europene (CE) din cadrul Mecanismului de Cooperare și Verificare (MCV). De exemplu, CE, Comisia de la Veneția, GRECO și ale organisme europene au cerut României să nu înființeze Secția de anchetare a magistraților, văzută ca un instrument de presiune și intimidare a acestora. Cu toate acestea, chiar CSM nu respectă recomandarea CE. „Aceste recomandări nu putem să le ducem așa, orbește, ca pe sfintele moaște”, a declarat recent noua șefă a CSM, Lia Savonea. Trebuie precizat că CJUE a obligat Polonia să renunțe la implementarea noilor legi din Justiție prin care actuala putere de la Varșovia voia să scape de judecătorii de la Curtea Supremă. Citește mai jos, pe larg, despre mizele, pericolele pentru Justiție în 2019 și antidotul pentru contra-reforma PSD-ALDE. Mizele. În toamnă, expiră mandatul președintei Înaltei Curți de Casație și Justiție(ICCJ), judecătoarea Cristina Tarcea, iar în aprilie expiră mandatul actualului procuror general al României, Augustin Lazăr, a explicat pentru G4Media.ro judecătorul Cristi Danileț. Aceasta dacă nu cumva, Secția pentru judecători nu va decide revocarea Cristinei Tarcea mai devreme, în condițiile în care noua șefă a CSM, judecătoarea Lia Savonea, a propus deja inițierea procedurii de revocare, iar Inspecția Judiciară a trimis-o în judecată disciplinară pe șefa ICCJ la Secția pentru judecători a CSM (dominată de Lia Savonea) pentru presupuse abateri disciplinare privind completurile de 5 judecători. Similar în cazul lui Augustin Lazăr, dacă ministrul Justiției, Tudorel Toader, va reuși, cu ajutorul CCR, să îl oblige pe președintele Klaus Iohannis să îl revoce pe procurorul general până în aprilie. Integral: https://www.g4media.ro
UPDATE: Pensia privată: De-acum, românii pot să-și mute banii de la Pilonul II la Pilonul I Schimbările privind modul în care cei ce au cotizat la Pilonul II de pensii pot beneficia de sumele strânse în acest fond se regăsesc în Ordonanța de urgență a Guvernului nr. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene. Ordonanța de urgență a fost adoptată de Guvern și publicată sâmbătă în Monitorul Oficial. Concret, actul normativ prevede ca orice persoană care a participat la un fond de pensii private (Pilonul II) timp de cel puțin cinci ani să poată alege ca banii de contribuție socială să se ducă numai la Pilonul I (pensiile de stat), nu atât la Pilonul I, cât și la Pilonul II. Conform ordonanței, banii cotizați la Pilonul II până la momentul solicitării optării numai pentru Pilonul I vor rămâne la Pilonul II. Practic, după ce un român va cere ca contribuția la pensii să meargă integral la Pilonul I, partea care de obicei mergea la Pilonul II va merge din acel moment tot la Pilonul I. Dacă angajatul nu optează pentru ca banii de contribuție socială să se ducă numai la Pilonul I, contribuția la pensii datorată de salariați se împarte în două – o parte merge la Pilonul I, iar alta merge la Pilonul II. Integral: https://avocatnet.ro
Cum a preluat România președinția Consiliului European Dl. Codrin Ștefănescu, clovul etern de serviciu al PSD, devenit încă și mai agresiv, și mai ridicol de când a fost promovat în funcția de secretar general al partidului, a anunțat în ultimele zile ale anului 2018 că social-democrații românii pregătesc pentru începutul lui 2019 depunerea unui plângeri penale pe numele președintelui Klaus Iohannis. În care, nici mai mult, nici mai puțin, plănuiesc să îl acuze de infracțiunea de înaltă trădare. Aceasta, după ce aceeași Mioriță social-democrată, trecută printr-o operație de schimbare de sex, a făcut anunțul că PSD s-ar gândi (cu ce oare?) să declanșeze operațiunea de suspendare din funcție a președintelui. Un domn pe nume Petrescu Alexandru, despre care am aflat cu această ocazie că ar fi ministru al Comunicațiilor, se dă cult, pesemne vrea să ne arate că a citit Despre îngeri, cartea d-lui Andrei Pleșu, și îl califică pe președintele Iohannis, “un Arhanghel al Haosului”. Mă rog, cred că dl. Petrescu ar face mult mai bine să se întoarcă, precum Zița lui Caragiale, la Dramele Parisului. Pe astea sigur le înțelege. Dl. Gabriel Leș, ministrul sătmărean al Apărării, deplânge pe pagina lui de facebook, în fraze interminabile ( prin guvernul doamnei Dăncilă avem, iată, și un surogat de Proust cu pușcă) operațiunile de politizare și de destabilizare a Armatei, la care s-ar deda același președinte care și-a exercitat, firesc, dreptul de a nu accepta propunerea guvernului pentru funcția de șef de Stat Major al Armatei. Dl. Leș se dedă unei operațiuni de dezinformare cruntă, mai pe românește spus, minte prin omisiune, uitând să precizeze că propusul nu îndeplinea condițiile legale. Doamna Ecaterina Andronescu, reîntoarsă în postul de ministru al Educației, acționează după principiul „un pas înainte, doi pași înapoi”. Face încurajatorul anunț că, în viitor, va căuta soluții astfel încât să nu mai acceadă la catedră acei profesori care nu promovează examenul de titularizare, însă pe data de 29 decembrie, în interviul acordat publicației Hotnews, scoate pe gură enormitatea că plagiatul ar fi o problemă minoră a învățământului românesc. Doamna Andronescu se pronunță, așadar, cam în aceiași termeni în care a făcut-o, la începutul mandatului său de tristă amintire, dl. Popa-Pamblică ot Suceava. Din această paradă a ridicolului, a aberațiilor debitate de inși care ocupă astăzi funcții de rang înalt în România, nu putea, desigur, să lipsească dezgustătorul domn Tudorel Toader, pata de pe obrazul Universității “Alexandru Ioan Cuza” din Iași. Care a anunțat că, în cazul în care președintele Iohannis nu o va numi în funcția de procuror șef al DNA pe favorita domniei-sale, neajutorata doamnă Adina Florea, va da fuguța la CCR și va depune “o lăcrămație”. Dacă îl punem la o parte pe inenarabilul domn Codrin Ștefănescu, care este doar un politruc iresponsabil, doamna Ecaterina Andronescu și domnii Leș, Petrescu, Toader sunt miniștri. Care de la 1 ianuarie 2019, odată cu preluarea de către România a președinției rotative a Consiliului European, vor sta în capul mesei și vor conduce ședințele la care vor lua parte omologii lor din țările UE. La citirea declarațiilor sus-numiților, și dacă ținem seama și de calitatea profesională și umană a altor demnitari din Guvernul României, a premierului Viorica Dăncilă însuși, îți trec fiori reci pe șira spinării. Integral: http://www.contributors.ro
Comisia Europeană își apără ambasadoarea după atacul de la PSD: Nu vom permite ca ambasadorul nostru de încredere să devină un sac de box al controverselor politice interne Comisia Europeană îi ia apărarea șefei Reprezentanței sale în România, Angela Cristea, avertizând că nu va permite ca aceasta să fie făcută „sac de box” în luptele politice din România, după ce unul dintre liderii PSD, Mihai Fifor, a atacat-o pe ambasadoarea europeană.”Comisia Europeană consideră inacceptabile atacurile personale față de ambasadorul nostru de încredere de la București, Angela Cristea. Ne așteptăm ca ambasadorul nostru la București să fie tratat cu același respect cu care îl tratăm pe ambasadorul României la Bruxelles. Nu vom permite ca ambasadorul nostru de încredere să devină un sac de box al controverselor politice interne”, a declarat purtătoarea de cuvând a Comisiei Europene Mina Andreeva, într-o declarație remisă HotNews.ro.Declarația de la CE în original: “The European Commission considers personal attacks on our trusted ambassador in Bucharest, Angela Cristea, unacceptable. We expect our ambassador in Bucharest to be treated with the same respect as we treat the Romanian ambassador in Brussels. We will not allow our trusted ambassador to become the punching ball of domestic political controversy.” Integral: https://www.hotnews.ro
Încep din nou denunţările de contracte de energie electrică. Traderii rup contractele şi plătesc penalităţi, dar tot câştigă Practica denunţării contractelor pe piaţa de energie electrică, situaţie care a apărut la începutul anului trecut, din cauza crizei de pe piaţă, a reapărut acum, dar noutatea este că sunt denunţate contracte trader-furnizor. Situaţia a fost explicată zilele trecute de Petre Stroe, director al MET Energy România, sucursala din România a grupului MET, cu baza în Ungaria, firmă care a ajuns în top 5 pe piaţa de furnizare în regim concurenţial”Tocmai am păţit acest lucru. Un furnizor de la care achiziţionam energie, respectiv EFT, a reziliat în luna noiembrie contractul cu noi pentru 2019, pentru o cantitate de 5 MW, astfel că am fost nevoiţi să achiziţionăm energie la preţ mai mare acum, din piaţă. S-au plătit penalităţi, însă plata acestora a fost mai convenabilă decât livrarea energiei. Ei au respectat reglementarea, însă nu este moral”, a spus Stroe. El a explicat că acest contract denunţat prevedea achiziţia de energie pentru tot anul viitor, energie pe care apoi MET a contractat-o pentru consumul clienţilor săi finali. “Este pentru prima dată când se întâmplă acest lucru, când se denunţă contracte pentru energie pe care furnizorul să o livreze consumatorului final”, a spus Stroe. Penalitatea acoperă o lună de livrare, dar diferenţa de preţ este mai mare, astfel încât traderul, chiar dacă plăteşte penalitatea, câştigă pentru că re-vinde apoi energia la preţul de acum, mult mai mare decât cel din contractul pe care l-a denunţat. În opinia lui Stroe, ANRE, ar trebui să modifice reglementările astfel încât fie să fie imposibilă denunţarea unilaterală a contractelor, fie ca penalităţile să fie mult mai mari. Integral: http://www.economica.net
Scumpiri la carburanţi, electricitate, ţigări și bere din prima zi a anului…De la 1 ianuarie, acciza este majorată la benzină de la 1.976 lei/1000 litri, la 2.038 lei/1000 de litri, cu 3,15% mai mare decât până în prezent. Similar, acciza la motorină este majorată de la 1.838 lei/1.000 l la 1.896 lei/1.000 l. Impactul asupra preţului benzinei şi motorinei va fi de aproximativ 7 bani pe litru. Acciza aplicată la mia de ţigarete creşte începând cu 1 ianuarie de la 448,74 lei la 483,74 lei. Majorarea a fost necesară pentru a alinia nivelul acesteia cu cerinţele Uniunii Europene (UE), dar iniţial Guvernul stabilise un prag mai mic. Impactul asupra preţului unui pachet de ţigări va fi de 0,7 lei. … Accizele la produsele energetice cresc şi ele. Acciza la electricitatea utilizată în scop comercial urcă de la 2,37 lei la 2,44 lei/MWh, iar cea utilizată în scop necomercial – de la 4,74 lei la 4,89 lei/MWh. Şi gazul petrol lichefiat utilizat pentru încălzire va trebui accizat mai mult de la 1 ianuarie, de la 537 lei/tonă la 555 lei/tonă. Integral: https://www.digi24.ro
2019 – anul turnesol al Romaniei Ne asteapta, unul dupa altul, doi ani dublu electorali: 2019 si 2020. Daca hotarator ar trebui sa fie cel de al doilea, principalele mesaje le va da fara indoiala cel deja inceput, 2019. Caci el este menit sa raspunda la intrebarea care sta pe buzele multora: de cata incredere se mai bucura principalul beneficiar al alegerilor trecute, PSD? …Numai ca, in timp ce interesul fiecarui partid ar trebui sa fie trimiterea la Bruxelles a celor mai intelepte si capabile personalitati ale sale, unii lideri au demarat deja campania in interesul propriu, acela de a-si propulsa prietenii sau chiar de a ajunge personal la PE. Tentant: ce poate fi mai ispititor decat un cuibulet caldut, platit in euro si garantat pe cel putin cinci ani? Ii ghicesc pe politicienii nostri. Fiecare se intreaba de unul singur, cand se uita in oglinda: sunt eu atat de nataflet, incat sa nu ma descurc acolo unde a facut fata pana si doamna Viorica, vedeta de la Videle?…Deruta partidului majoritar n-o mai ascund nici macar liderii sai de baza. Cu totii recunosc prabusirea in sondaje, nimeni nu-si face iluzia ca, pana la alegeri, mai exista vreo sansa de revenire la ceea ce a fost odata si fara indoiala isi dau cu totii seama ca vina e a liderului suprem – desi numai unii o recunosc pe fata, altii o murmura printre dinti, iar multi tac si inghit in sec. Dilema lor este insa mare: fara Liviu Dragnea, partidul ar ramane debusolat, dar cu el, PSD se va duce tot mai adanc la fund. Unde-i acel adevar care se afla totdeauna undeva, la mijloc? Nimeni din PSD nu indrazneste sa spuna care este raul cel mai putin rau. Prevad totusi un urias scandal dupa alegerile din luna mai. Nu este un secret faptul ca Liviu Dragnea, ca sa scape de contestatiile care il incoltisera rau asta vara, le-a promis marea cu sarea. A impartit posturi atat cat a avut, ba lui Tutuianu, ba lui Andronescu, ba altora pe care nici nu-i stim, dar cand n-a mai avut, era normal sa promita locuri eligibile la europarlamentare. Inevitabil, eligibilele trebuie sa le fi calculat contand pe performantele din 2016. Numai ca, daca se adeveresc sondajele, inseamna ca jumatate din acestia sunt sortiti sa ramana cu buza umflata. Ii vom gasi printre cei care semnau scrisoarea Gabrielei Firea, cei care aprobau alta scrisoare, a Ecaterinei Andronescu si cei care susoteau pe la colturi, pana au fost redusi la tacere cu asigurarea ca “promettre c’est noble”….Mingea este de multa vreme la fileu, dar principalul partid de opozitie n-a stiut sa se foloseasca de ea. Iata ca are o noua ocazie. In timp ce PSD este nevoit sa-i recompenseze pe propriii nemulumiti cu posturi eligibile, ca sa la astupe gura, PNL are ocazia sa selecteze oameni tot unul si unul pentru PE, atragand interesul, bunavointa si simpatia alegatorilor de partea sa. Dar, vai, liberalii au dat cei dintai semnal ca ei nici nu se gandesc la altceva decat la capatuirea fostilor granguri si actualilor rechini ai partidului. Ba chiar l-au asezat pe Crin Antonescu in fruntea listei si au inghesuit alti cativa lideri tot pe locuri eligibile – mi-e si rusine sa amintesc despre cine este vorba. Asta le pune capac la toate…Pana acum, dintre partidele parlamentare, USR este singurul care a luat in serios problema candidatilor la Parlamentul European, singurul care a trimis semnal clar ca nu-i va propune “pe ochi frumosi” si chiar a supus listele unui scrutin intern, neinfluentat de optiunile subiective ale liderilor.Am convingerea ca alegatorul va sti sa faca diferenta intre pe de o parte candidatii social-democratilor, care tocmesc candidaturile ca la talcioc sau candidatii liberalilor autoinstalati in fruntea listei, iar pe de alta parte candidatii USR motivati de meritele care ii recomanda. Daca USR va sti sa demonstreze in continuare publicului ca este altceva decat un partid de politruci ca PSD sau unul de aparatnici cum pare sa devina PNL, are sanse sa adune multi simpatizanti in jurul sau. Integral: http://www.ziare.com
Reguli noi in UE, de la 1 ianuarie: Vizeaza companiile care incearca sa evite plata obligatiilor fiscale in state membre…Normele se bazeaza pe standardele globale elaborate de OCDE in 2015 cu privire la erodarea bazei impozabile si transferul profiturilor (BEPS) si ar trebui sa contribuie la prevenirea deturnarii profiturilor neimpozitate in afara UE. Toate statele membre vor putea sa impoziteze profiturile transferate in tari cu un nivel redus de impozitare in care compania nu are o activitate economica reala (norme privind societatile straine controlate). Castigurile in ceea ce priveste activele precum proprietatea intelectuala, care au fost transferate de pe teritoriul UE, vor deveni de acum incolo, de asemenea, impozabile in UE (norme privind impozitarea la iesire). Pentru a descuraja companiile sa creeze acorduri de indatorare artificiale menite sa reduca la minimum impozitele, statele membre vor putea limita cuantumul dobanzii nete pe care o societate il poate deduce din venitul sau impozabil (norme privind limitarea deductibilitatii dobanzii). Companiile vor fi impiedicate sa exploateze neconcordantele din legislatia fiscala a doua tari diferite din UE pentru a evita impozitarea (norme privind tratamentul neuniform al elementelor hibride). Statele membre vor avea posibilitatea de a aborda mecanismele de evitare a obligatiilor fiscale care nu fac obiectul unor norme specifice de combatere a evitarii obligatiilor fiscale (norma generala anti-abuz). Integral: http://www.ziare.com
Va doresc o zi senina si un An bun ! @Desy
34 Raspunsuri la Revista Presei – 02 ianuarie. Limba teleormaneana la Bruxelles…
Tzepe02/01/2019 at 11:10
Si sa aveti un an bun!
Desi, dupa cum se anunta, 2019 pare sa fie mai neguros decat precedentul.
Romanii par, in continuare, anesteziati de mafia PSD-ALDE.
Care il calareste pe deselate.
Tzepelica02/01/2019 at 11:14
Desi, dupa cum se anunta, 2019 pare mai neguros decat precedentul.
Romanii sunt anesteziati de mafia PSD-ALDE.
Care ii calareste pe deselate, chiar ii da pinteni.
cedric02/01/2019 at 11:19
Bomba zilei, a lunii si a anului:
se amana plata pensiilor pana pe 9 ianuarie, cica nu e bugetul votat.
Sa-i vad pe pensionarii PSDisti care se aduna pe la chioscurile de ziare si lauda guvernul criticand opozitia zilnic, sa-i vad ce bucurosi il vor sarbatori pe Sf. Ion, fara bani de beutura ca au ramas lefteri dupa sarbatori.
O sa afle bucuria maine, azi se tace chitic, stirea am aflat-o de la un postas.
Macar sa crape si capra vecinului!
Intamplator02/01/2019 at 12:23
La Mulți Ani @Cedric&toata lumea
Cum n are bani bugetul?nici un împrumut in Decembrie de la “bancile lăcome”?
Eu cred ca “statul paralel”in frunte iohannis,Bruxelles,Soros,multinaționalele și cine o mai fi e de vina…
Care va fi explicația?”zilele libere”date bugetarilor și nu s au putut procesa borderourile de plata….
depemureş02/01/2019 at 12:43
Era de aşteptat să vină dezastrul. Aşa zisul CO al “celui certat cu pasta şi periuta de dinti” să nu prevestească nimic bun. Vom vedea dacă nu este doar un fake. Chiar daca de data aceasta va fi fake,decontul se apropie.Vreau să vă spun o veste ce încă se ține ascunsă ; supermanul ievaluator de la justiție nu este acceptat de majoritatea miniştrilor omologi din UE. Vorbesc cu scârbă despre el….. Probleme serioase şi pentru cutra de la externe… Tot la capitolul veste : Dăncilă l-a implorat pe daddy să vină acasă. Nu se mai înțelege cu Valcov.
Popcorn şi pepsi.
https://www.aktual24.ro/dezastru-pe-toata-linia-avertisment-de-la-bruxelles-un-executiv-ignorant-si-populist-va-prezida-o-masinarie-complexa/
PS poate învață si presedintele Constituția mai bine….
EuCuMine02/01/2019 at 15:00
Problema cea mai mare e posibil sa vina undeva in vara, deoarece unii analisti economici preconizeaza recesiune (pe de o parte cauzata de Brexit, pe de alta de razboiul economic dintre SUA si China).
Sa vedem de unde isi vor mai lua banii de pomeni daca nu ii va mai imprumuta nimeni.
Paganel02/01/2019 at 13:56
La Mulți Ani! și Un An Nou cu sănătate și cu tot ce este bun, curat și frumos! Cele mai alese gânduri se îndreaptă spre Doamna @Desy și Domnul @Cetatean, precum și spre toți membrii Comunității Politeia! 🙂
desy.demeter02/01/2019 at 17:22
Multumim Paganel si tuturor pentru urari!
desy.demeter02/01/2019 at 17:24
“…Anunțată cu mare pompă în chiar Postul Crăciunului, taxa pe lăcomie a reprezentat o victorie de imagine a inițiatorilor. Creștinismul a inclus lăcomia în lista păcatelor, iar o perioadă atât de încărcată de spiritualitate precum Sărbătoarea Crăciunului reprezenta un moment excelent pentru a lansa o cruciadă contra acestui păcat. Faptul că anunțul a fost gândit ca o acțiune de imagine mai degrabă decât una fiscală se vede și din faptul că măsura anunțată pe 21 decembrie nu a apărut în paginile Monitorului Oficial (adică nu a existat în plan juridic) decât în data de 28 decembrie. A dispărut astfel, în textul oficial, referirea la „lăcomie” care nu mai avea sens în zilele în care tot românul se dedă cu o plăcere prea puțin spirituală consumului (de carne de porc).
Dar nu despre aceste exerciții de PR vreau să spun câte ceva, ci despre unele mecanisme economice ascunse în spatele acestei taxe. Din punct de vedere politic, Guvernul a „jucat la două capete”: oferă satisfacție populației prin persecutarea băncilor și se asigură și că dobândește o pârghie de control a dobânzilor bancare. Cine se poate opune? Băncile oricum sunt vândute unor străini… (Faptul că cea mai mare bancă locală are capital românesc, pare irelevant în discursul public.) Banii din taxă vor veni la bugetul nostru național și vor fi folosiți pentru popor. Să le luăm pe rând….”
http://www.contributors.ro/economie/habemus-taxa-pe-lacomie-lacomia-cui/
Nu sunt stiri si nici analize noi, asa ca vom continua pe aceasta pagina si maine.
Eugen Vasilescu02/01/2019 at 17:46
Buna seara si inca odata La multi ani politeienilor.
Caramitru cu o postare mai degraba optimista:
https://www.comisarul.ro/articol/andrei-caramitru-de-ce-a-fost-de-fapt-2018-un-an-f_978400.html
cedric02/01/2019 at 19:15
Ce pacat ca se alege praful !
https://www.digi24.ro/magazin/timp-liber/cultura/bine-ati-venit-tovarasa-regina-povestile-orasului-din-romania-in-care-exista-cimitirul-comisiei-europene-a-dunarii-1017951
cedric02/01/2019 at 19:46
https://www.aktual24.ro/grupul-de-la-constanta-rares-bogdan-dezvaluie-existenta-unei-noi-grupari-justitie-scoasa-acum-fata-de-nevertebratul-tudorel-toader/
nana02/01/2019 at 21:16
La multi ani, spor in Noul An! Va rog, nu mai impingeti ca ametesc de ce imi aud chiar acum urechile: vor sa-l declare pe Johannis in “incapacitate de exercitare a atributiilor” pe model moldovenesc. Offff, nu-mi vine sa cred. Acu’ debiteaza latr(pardon) A3 si viseaza la Dragnea presedinte pe motiv de revocari si numiri ministrii.
Nana02/01/2019 at 21:17
PS Nu, n-am inebunit, pur si simplu zapam si i-am auzit. Se pregatesc manarii mari!
Paganel02/01/2019 at 21:44
N-ați înnebunit, dar cred că abramburica – da! Zice abramburica-nebunica: dracknev nu doar că are șanse să intre în turul 2, dar chiar să câștige! Probabil, într-un scrutin la Bălăceanca sau la Timișul de Sus, ori, la Socola!
Nu dau link (știrea e pe HotNews), fiindcă nu vreau să fac „reclamă” unor personUlități!
Nana02/01/2019 at 21:50
Buna seara mult stimate domn, LA MULTI ANI si dumneavoastra, salutati si Iasul pentru mine!
Abramburica, eh, n-a reusti ea prima sa dea in gard si cu ‘ieducatia’? Acu’ face incalzirea pentru marele gard al lunii noiembrie, pe care speram cu totii ca nu va reusi sa-l sara stim noi cine. Am o propunere mai buna: Jebel in Timis. Acolo poate-i fac si reeducarea stim noi cui. Scuze pentru ‘n’ mancat din mesaj. Oricum, pe A3 risti sa ti se faca rau ascultand ce nemernicii planuiesc. Sa stiti ca, mai nou, acolo se da ora exacta in planurile pesede-alde-(mai putin udemere).
Nana02/01/2019 at 23:05
Este absolut enervant cu ce ‘idee de joc’ au venit nesimtitii politicii romanesti. Iata si linkul pentru minunata fabulatie televizata mentionata mai sus. Iar cu CCRaul nostru de toate zilele, nu exclud ideea. Scuze pentru lantul de postari. @Citizen: La multi ani! este posibil?
https://ziaristii.com/iohannis-nu-mai-presedinte-tariceanu-trebuie-instalat-la-cotroceni-concluziile-unui-fost-membru-al-csm-huo-nebunule/
Intamplator03/01/2019 at 09:45
Ne miram de “nesimtirea”politicienilor și disprețul fata de orice norma de bun simt?n ar trebui…eu livrează ce e cerut de alegători
-in 1974,un președinte in funcție in USA demisionează după ce s a dovedit ca a avut cunoștința de instalarea de microfoane in sediul de campanie al Democraților “afacerea Watergate”
-in 2016 ,candidatul aceluiași partid la președinție cere rușilor sa publice toate e-mailurile furate din serverul Democraților …și este ales președinte
-in 1985(sau pe langa)un candidat la nominalizarea democrata pentru președinție ,Gary Hart,este fotografiat pe un yaht in compania a doua doamne dubioase….se retrage din cursa(peste ani s a dovedit ca a fost o înscenare)
-in 2016 candidatul la președinția USA este dovedit ca a cumpărat tăcerea a doua “doamne” cu care avusese relații intime-însurat fiind- și …câștiga alegerile…
cam aici suntem in anul de gratie 2019
Paganel03/01/2019 at 11:44
Bună ziua! La mulți ani! 🙂
Să le luăm pe rând… Clasa politică sau „elita”, în fiecare arie geografică (de la o comună, un oraș, la comitat/județ, o regiune, până la o țară sau un continent, nu mai zic de nivelul planetar!) își „extrage seva” din comunitatea care o susține. Deci, simpatizanții, membrii unui grup politic (partid, alianță, coaliție) își desemnează reprezentanții. Aceștia aleg, piramidal, reprezentanții (dintre ei/ai lor) la nivel regional/statal, apoi aceștia din urmă – pe cei la nivel național. În anii 1970-1985 mai exista, și la nivelul comunității, dar și al „elitelor” ce o reprezenta, acel „common sense”… Sau era majoritar. Azi (pre)domină spiritul „tranzacționist”, care e, destul de des, „pe lângă” lege… Și asta se poate observa și peste Ocean, în Europa, unde un ministru german, după luarea de ostatici ucraineni de către ruși, în strâmtoarea Kerci, a zis că „North Stream” n-are treabă cu prizonierii ucraineni!…
Adică, mai pe românește, „Interesu-și poartă fesul!”
Ori, dacă „marile democrații” din Europa Occidentală și America de Nord (și în Canada e la fel, din păcate!) procedează așa, ce pretenții să mai avem de la Polonia, Cehia, Ungaria sau România, ca să nu mai zic de Rusia, Turcia, etc???
Prima dată când am constatat că lumea „o ia razna” și chiar „se tâmpește”, chiar la scară planetară, era prin 2011-2012, când lucram la cursul de Geografie electorală… Aș fi vrut să mă fi înșelat și atunci, ca și acum… De aceea, pe mine nu mă îngrijorează ce fac borfașii noștri, și nici măcar cei care-i teleghidează (de la Kremlin, direct, sau prin „intermediari”), ci faptul că lumea occidentală e incapabilă să-i dea rusului „pumnul în bot” pe care-l ,merită! Așa cum făceau un Reagan sau Kohl, acum vreo 30 și ceva de ani!
cedric03/01/2019 at 09:58
Sunt dator sa vin cu o erata: se pare ca pensiile incep sa se dea azi, dar amanarea cu o saptamana este valabila pt cei carora postasul le aducea pensia inainte de data programata: nu mai e posibil de scos bani in plus pentru ca abia platesc pensiile programate in ziua respectiva.
Cel putin asta este situatia persoanei care a fost anuntata de postas ca nu sunt bani.
In rest, iar avem spectacol azi:
https://www.digi24.ro/stiri/actualitate/justitie/astazi-se-trag-din-nou-la-sorti-completurile-de-5-judecatori-de-la-inalta-curte-1058215
Diana03/01/2019 at 11:53
https://www.g4media.ro/au-fost-trase-la-sorti-noile-completuri-de-5-judecatori-de-la-iccj-pentru-2019-csm-a-recomandat-ca-dosarul-lui-dragnea-sa-ramana-la-completul-tras-la-sorti-in-decembrie.html
depemures03/01/2019 at 15:48
cel mai simplu ar fi ca borfasul teleormanean sa vorbeasca cu slugile sale de la ccrdragnea si sa dea
o hotarare ca sa fie judecat de ce complet vrea mustata lui . Iar jigodia de la justitie sa ievalueze
oportunitatea si legalitatea hotararii.
radu203/01/2019 at 13:19
Buna ziua. Si spuneam anul trecut ca asta mananca gulas direct de la sursa http://www.ziare.com/stiri/justitie/fost-senator-udmr-dat-in-urmarire-internationala-surse-locale-spun-ca-a-fugit-in-ungaria-1544434
Eugen Vasilescu03/01/2019 at 16:15
asta sugereaza o metoda de a scapa de udmr – condamnati in bloc ca gio, pleaca toti vis-avis
A A03/01/2019 at 15:20
https://www.g4media.ro/guvernul-roman-ataca-prin-demontarea-statului-de-drept-si-retorica-sa-tot-mai-salbatica-fundamentele-democratiei.html
Intamplator03/01/2019 at 15:31
Eram obișnuit sa spun ca daca US tușește ,Europa face pneumonie…parca nu mai e așa….pare ca daca China tușește ,US face pneumonie…cel putin așa se înțelege din rezultatele Apple
PS nu sunt și nu voi fi “ fan China “ dar totuși a pune un modul pe fata nevazuta a lunii ,merita ceva atenție,
Eugen Vasilescu03/01/2019 at 16:17
Buna ziua FANG sunt toti inamici pc pt trump. cu trade war contra china trump impusca doi iepuri dintr-o lovitura 🙂
Intamplator03/01/2019 at 18:07
Buna ziua….ca sunt supraevaluate ,e posibil….dar tot Trump se lauda ca bursa a atins maxime istorice datorită lui…doar acum o săptămâna doua se burzuluia la Powell ca ridica dobânzile și de asta scade bursa…
Eugen Vasilescu03/01/2019 at 18:19
sunt socuri la bursa temporare desi tendinta spre o scadere generalizata e vizibila. trump isi face munitie pt o intelegere globala pe “trade war” care sa ajute pe toata lumea si el sa fie “eroul” iar fang (adica globalistii) sa fie constienti cum pot fi vulnerabilizati de trump.
mar03/01/2019 at 16:22
Oare cât mai rezistăm?
https://economie.hotnews.ro/stiri-finante-22893252-mihaela-triculescu-este-noua-sefa-anaf.htm
stefan6003/01/2019 at 17:20
Duduia asta a fost respinsa in 2015 la “interviul” ANAF. Conform pdf oficial ( inca nesters).
Acum e numai buna. 🙂
O gasca de habarnisti la finante , de rasul lumii. In frunte cu Teodorovici.
A A03/01/2019 at 17:31
Porcii criminali au inceput sa-si libereze stapanii din cupola de la troaca nationala:
https://www.g4media.ro/tribunalul-bucuresti-a-decis-din-nou-revocarea-mandatului-international-de-arestare-emis-de-judecatoarea-camelia-bogdan-pe-numele-omului-de-afaceri-elan-schwartzenberg.html
cedric03/01/2019 at 18:00
https://www.g4media.ro/presedintele-iohannis-i-a-revocat-pe-ministrii-demisionari-paul-stanescu-si-lucian-sova-fara-insa-a-i-numi-pe-inlocuitorii-propusi-de-psd.html
cedric03/01/2019 at 18:40
https://www.aktual24.ro/ziaristii-lingai-ai-psd-ului-au-fortat-demiterea-sefului-anaf-furiosi-ca-au-fost-dati-vileag-anuntul-unui-jurnalist-de-investigatii/
« Revista Presei – 4 ianuarie. “Romania, corigenta la implementarea directivelor europene”.
31 decembrie 2018 – 1 ianuarie 2019. Urari adresate Comunității Politeia »

References: CSM 
 ICCJ 
 CSM 
 ICCJ 
 CSM 
 ICCJ 
 CSM 
 CCR